referat

**Projekt**  Tude Ådal

Projektnr. 3691000016

**Møde** Projektmøde

**Emne** Følsomhedsberegninger

**Sted** Dahlsvej Korsør

**Mødedato** 19-06-2015

|  |  |  |  |
| --- | --- | --- | --- |
| **Deltagere** | Kaj Jespersen  | Ålag Nedre Tude Å, formand | KJ |
|  | Knud Hansen | Ålag Nedre Tude Å, følgegruppe | KH |
|  | Erik Blegmand | Gefion | EB |
|  | Jacob Gudbjerg | HydroInform | JG |
|  | Michael Juul Lønborg | Orbicon | MJLO |
|  | Anne Steensen Blicher | Orbicon, projektleder | ASTB |
|  | Thomas Hilkjær | Slagelse Kommune, projektchef, projektleder Tude Ådal | TH |

**Referent** ASTB

**Udgivet** 26-06-2015

**Udsendt til** Deltagerne

1. Indledning

Dette møde er opfølgning på mødet den 12. maj 2015 om ålagets bekymringer for om de beregnede konsekvenser er tilstrækkeligt sikre.

Thomas bød velkommen og gav ordet til Michael som fremlagde beregningsresultaterne.

1. Beregningsresultater

Følgende beregninger er udført:

1. Ændret manningtal i brede tværsnit på 5 uden afgræsning og 10 med afgræsning.
2. Følsomhedsberegning af manningtalsvariation på 15 sommer og 22 vinter (manningtalsvariation for referenceberegning er 18 hhv. 25 sommer og vinter).
3. Følsomhedsberegning af 30% større vandføring og 30% mindre vandføring, beregnet som en fast faktor på den daglige vandføring.

Beregningsresultaterne er før dette møde fremsendt til mødedeltagerne.

Konklusionen på beregningsresultaterne er, at modellen ikke er følsom overfor valget af randbetingelser for hverken manningtal eller vandføring, idet Vejlernes volumen udjævner konsekvenserne.

Afvandingsforholdene opstrøms projektområdet vil således blive bevaret selvom manningtal eller afstrømningsregime skulle blive lidt anerledes end forudsat i konsekvensberegningerne.

1. Orientering om møde med DTU AQUA

Efter mødet 12. maj 2015 har Slagelse Kommune, Orbicon og FØL holdt møde med DTU AQUA om deres bekymringer for smoltens overlevelse gennem projektområdet.

Følgende indsatser for sikring af smoltens overlevelse blev aftalt konsekvensberegnet ift. vandstand:

1. Hjerteklap i Bækkerende ved underløbet under Broholmvej, der sikrer mod tilbagestuvning i Store vejlen.
2. Brevsprække i højvandslukket i Tjokholmdæmningen, der sikrer mulighed for vandindtrængen ved højvande.
3. Brinkdiger i Lille Vejlen der forhindrer ørredsmolt i at trænge ind på de lavvandede områder.

Konsekvensberegningerne viser foreløbigt at vandstanden stiger med mellem 1 og 2 cm ved etablering af alle tre indsatser i årsmiddel ift. projektforslaget, med størst konsekvens om sommeren og mindst konsekvens om vinteren.

Det bekymrer ålaget og det blev aftalt at konsekvensberegne modsat rettede indsatser for at fastholde projektets konsekvens som beskrevet i projektforslaget. Følgende indsatser for sænkning af vandstanden blev aftalt:

1. Brevsprækken holdes kun åben i april og maj.
2. Tude Å gennem Lille Vejlen gøres bredere.
3. Højvandslukkets kapacitet øges i Tjokholmdæmningen.

Orbicon fremsender notat med beregningsresultater for indsatser for ørredsmolt som aftalt med DTU AQUA og effekt af de aftalte kompenserende indsatser til ålaget snarest muligt. Ålaget drøfter notatets resultater ved møde i juli 2015 og vender tilbage til Slagelse Kommune med deres holdning.

1. Afslutning

Slagelse Kommune ønsker, at revidere den tekniske forundersøgelse som opfølgning på hvidbogens høringsvar, således at interessenterne kan se deres høringssvar håndteret og behandlet.